"Excise and Narcotics Department Minister hovin ""Zu leh Ruihhlo Do Beihpui thlak"" hawnna hun hman a ni","724/2024-2025 Aizawl the 8th June, 2024: Vaivakawn khawtlang chuan vawiin Chawhma dar 11:00 khan Vaivakawn huamchhung Sairang Kawngpuiah ""Zu leh Ruihhlo do beihpui thlak"" hawnna hun hman a ni a, Pu Lalnghinglova Hmar, Aizawl West II Bialtu MLA & Excise and Narcotics Department Minister ni bawk chu khuallian niin beihpui thlâk hi a hawng. He hunah hian Minister Pu Lalnghinglova Hmar chuan Vaivakawn mipuiin tang ruala ruihhlo do an tum tlat hi a tha a tih thu a sawi a, sawrkar nen thawhhona tha tak an neih a theihtawp an chhuah chuan an tum a hlawhtlin ngei a rin thu a sawi bawk. Sum leh pai lamah theih ang a tanpui a tum thu a sawiin Vaivakawn Local Council hnenah cheng ₹20,000 a pe a, a tul ang zelin sum lama tanpui zel a inhuam thu leh harsatna an neih huna biak theih reng a ni tih a sawi bawk. Attachment Loading attachment...",Dated: 8 th Jun 24 1:34 PM,https://dipr.mizoram.gov.in/post/excise-and-narcotics-department-minister-hovin-zu-leh-ruihhlo-do-beihpui-thlak-hawnna-hun-hman-a-ni